الكتله المصريه

الكتلة المصرية هى مجموعة تحالف سياسى اتكونت فى 15 اغسطس 2011 .الهدف من التكتل دا التنسيق السياسى والانتخابى بين القوى المدنية و عشان يدخلوا انتخابات مجلس الشعب 2011 بقوايم مشتركه و دعم المرشحين و حيدخلوا الانتخابات بشعار و رمز موحد و اقامة دولة حديثة فيها الكل متساوى و منغير ما يستبعدوا اى تيار و عشان يحققوا العداله الاجتماعيه بين المصريين.التحالف دا بيضم ايدولوجيات مختلفه , بس اجمعوا على الاهداف دى. التحالف حصل بعد ما حزب الوفد و حزب الحرية و العدالة (الاخوان المسلميين) و مجموعة احزاب تانيه اتحالفوا مع بعض و كونوا التحالف الديموقراطى, بعد تكوين التحالف فيه احزاب كان فى التحالف الديموقراطى انسحبت و انضمت بعد كده للكتلة المصرية زى حزب التجمع. اتقفال فى بيان تكوين ان اللى التكتل دا مش موجه ضد اى تحالف او تيار تانى و بنرحب بكل التيارات الوسطيه اللى عايزه تنضم للتكتل. قال الدكتور عمرو حمزاوى ، مؤسس حزب مصر الحرية ، إن الكتلة المصرية متكونتش بسبب الخوف من هيمنة تيار واحد على الساحة السياسية و قال ان فيه اسباب رئيسيه فى تكوين التحالف منها تقارب البرامج الحزبية و ضيق الوقت قبل انخابات مجلس الشعب.الكتلة المصرية بتتكون من 15 حزب و فصيل سياسى. خرجت مجموعة من الاحزاب , اغلبها احزاب اشتراكيه من التكتل و كونوا تحالف الثوره مستمره.
 الاحزاب 
دى ليسته اعضاء التحالف اللى دخلوا انتخابات مجلس الشعب 2011 تحت اسم تحالف الكتلة المصرية
 حزب المصريين الأحرار
 حزب التجمع الوطنى التقدمى الوحدوى
 الحزب المصرى الديمقراطى الاجتماعى

 لينكات برانيه 
http://www.facebook.com/groups/elkotlaelmasreya/
http://www.facebook.com/ElKotla.ElMasreya

تصنيف:احزاب مصريه قديمه
تصنيف:احزاب مدنيه فى مصر
تصنيف:تحالف انتخابى فى مصر